ananddey/assamese-wiki-corpus huggingface dataset:
অমল বাশা

অমল বাশা (জন্ম ১৯ নৱেম্বৰ, ১৯৬২) এগৰাকী য়েমেনৰ মহিলা অধিকাৰ কৰ্মী, চিষ্টাৰছ আৰব ফ'ৰাম ফৰ হিউমেন ৰাইটছ (SAF)ৰ অধ্যক্ষ। এছ এ এফৰ অধ্যক্ষ হিচাপে তেওঁ "মহিলা, বন্দী আৰু শৰণাৰ্থীৰ অধিকাৰ ৰক্ষা কৰে আৰু অধিক ৰাজনৈতিক স্বাধীনতাৰ বাবে যুঁজে।"তেওঁৰ দেশত আইন চৰ্চা কৰাৰ অনুজ্ঞাপত্ৰও আছে। কেৰিয়াৰৰ প্ৰাৰম্ভিক পৰ্যায়ত বাশাই য়েমেন চৰকাৰৰ বিভিন্ন অৰ্থনৈতিক পদত কাৰ্যনিৰ্বাহ কৰিছিল আৰু য়েমেনৰ তৃতীয় খণ্ডৰ সংস্থাসমূহৰ বাবে মানৱ সম্পদ নিযুক্তিৰ ক্ষেত্ৰত তেওঁক এগৰাকী আগশাৰীৰ ব্যক্তিত্ব হিচাপে গণ্য কৰা হৈছিল।

২০১৪ চনত তেওঁ টাক্ৰিম আৰব বছৰৰ মহিলা বঁটা লাভ কৰে।একে বছৰতে (২০১৪) ডেনিছ ইনষ্টিটিউট ফৰ হিউমেন ৰাইটছে তেওঁৰ ৰচনা "য়েমেনৰ সংবিধানত লিংগ সমতাৰ বক্তৃতা" প্ৰকাশ কৰে। ২০১৫ চনত তেওঁ "যুদ্ধ বন্ধ কৰিবলৈ মহিলাৰ শক্তি" সন্মিলনত (য়েমেনত) ভাষণ দিছিল।

২০১৭ চনত টৰণ্টো বিশ্ববিদ্যালয়ৰ পৰা সন্মানীয় ডক্টৰেট ডিগ্ৰী লাভ কৰে।

৮ বছৰীয়া শিশু হিচাপে তেওঁৰ বিয়া হৈছিল আৰু পিছলৈ বিবাহ বিচ্ছেদ কৰিবলৈ সক্ষম হৈছিল।

তেওঁৰ পুত্ৰ লুয়াই আহমেদ, এজন ছুইডেনৰ সাংবাদিক আৰু স্তম্ভলেখক, যিয়ে ২১ বছৰ বয়সত ছুইডেনত উপস্থিত হ’বলৈ সক্ষম হয় আৰু তাত ৰাজনৈতিক আশ্ৰয় লাভ কৰে, আৰু পিছলৈ ছুইডেনৰ নাগৰিকত্বও লাভ কৰে।

তথ্যসূত্ৰ

শ্ৰেণী:য়েমেনৰ মহিলা সমাজকৰ্মী
শ্ৰেণী:য়েমেনৰ ব্যক্তি
শ্ৰেণী:সমাজকৰ্মী
ডেলাৰা (গায়িকা)

১৯৯৭ চনত ছুইডেনত ইৰানী পিতৃ-মাতৃৰ ঘৰত জন্মগ্ৰহণ কৰিছিল। তেওঁৰ মাতৃ ইৰান-ইৰাক যুদ্ধৰ সময়ত ইৰানত ডাঙৰ-দীঘল হৈছিল আৰু এগৰাকী একক মাতৃৰদ্বাৰা প্ৰতিপালিত হৈছিল। তেওঁৰ প্ৰাথমিক পৰিকল্পনা আছিল এগৰাকী চিকিৎসক হোৱা। ছবছৰ বয়সতে তেওঁ জে-জেড আৰু লিংকিন পাৰ্কৰ "নাম্ব/এনকোৰ" গীতটো শুনিছিল, যিয়ে তেওঁৰ মনত চিৰস্থায়ী প্ৰভাৱ পেলাইছিল। তেওঁ ইয়াক প্ৰথমবাৰৰ বাবে সংগীতৰ প্ৰতি থকা ভালপোৱা অনুভৱ কৰা মুহূৰ্ত বুলি বৰ্ণনা কৰে। তেওঁ মাধ্যমিক শিক্ষা শেষ কৰাৰ পাছত পূৰ্ণকালীনভাৱে সংগীতৰ কাম আৰম্ভ কৰে।

ডেলৰাই ফাৰ্চী ভাষা ক’ব পাৰে আৰু তেওঁৰ সক্ৰিয়তাৰ বিষয়ে ফাৰ্চী ভাষাৰ চেনেল 'ইৰান ইণ্টাৰনেচনেল'ত এটা সাক্ষাৎকাৰো প্ৰদান কৰিছিল। যদিও তেওঁৰ বেছিভাগ গীত ইংৰাজী ভাষাত, তেওঁ নৰৱেজিয়ান ভাষাতো গীত মুকলি কৰিছে। ইয়াৰ উপৰি, ডেলৰাই প্ৰকাশ কৰে যে নৰৱেত ক’ভিড-১৯ মহামাৰীৰ সময়ছোৱাত তেওঁ নিজে নিজে স্পেনিছ ভাষাও শিকিছিল।

টোকা

তথ্যসূত্ৰ

শ্ৰেণী:ইৰানৰ ব্যক্তি
শ্ৰেণী:গায়িকা
ত

ত অসমীয়া ব্যঞ্জনবৰ্ণ মালাৰ ১৬ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত ক’ৰবাত অকণমান হ’লেও বাধাপ্ৰাপ্ত হয়; স্বৰতন্ত্ৰী সঞ্চালিত হ’বও পাৰে বা নহ’বও পাৰে। 'ত'ও এটি ব্যঞ্জন বৰ্ণ, সেয়ে 'ত' উচ্চাৰণ কৰোঁতেও বায়ু মুখৰ ভিতৰত বাধাপ্ৰাপ্ত হয়।

স্বৰবৰ্ণৰ লগত যোগ হ'লে

স্বৰবৰ্ণ'ত'ৰ লগত যোগ হ'লে
অত
আ তা
ইতি
ঈতী
উতু
ঊতূ
ঋতৃ
এতে
ঐতৈ
ওতো
ঔতৌ

যুক্তবৰ্ণ (ত যোগ)

ত্ + ত = ত্ত = বৃত্ত
ত্ + থ = ত্থ = উত্থান
ত্ + ন = ত্ন = ৰত্ন
ত্ + ব = ত্ব = তত্ব
ত্ + ম = ত্ম = আত্মা
ত্ + য = ত্য = সত্য
ত্ + ৰ = ত্ৰ = মিত্ৰ
ত্ + ৰ + উ = ত্ৰু = শত্ৰু

'ত'ৰে আৰম্ভ শব্দৰ উদাহৰণ

তগৰ
তৰা
তামোল
তেলুগু
তামিলনাডু
তামিল
তলা
তাল
তেল

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
এম ইব্ৰাহিম আলি

এম ইব্ৰাহিম আলি
(১৯১৭-১৯৭৫) আছিল অসমৰ এজন শিক্ষাবিদ আৰু সাহিত্যিক। তেওঁৰ জন্ম হয় দৰং জিলাৰ, 'মঙলদৈ'ৰ ছিপাঝাৰৰ ওচৰৰ শিঙিমাৰী গাঁৱত।

জীৱনৰ আদি ভাগ

ইম ইব্ৰাহিম আলিৰ জন্ম হয় ১৯১৭ চনত। তেওঁৰ পিতৃ মৰহুম আবিদ আলি আৰু মাতৃ আমিনা খাতুন। মঙলদৈ হাই স্কুলৰ অষ্টম শ্ৰেণীলৈকে পঢ়ি যোৰহাট নৰ্মাল স্কুলত নাম লগায়। পাছত প্ৰাইভেট পৰীক্ষাৰ্থী হিচাপে এম. এ. ডিগ্ৰী লাভ কৰে।

কৰ্ম জীৱন

এম ইব্ৰাহিম আলি আছিল এজন শিক্ষক, বিদ্যালয়ৰ উপ-পৰিদৰ্শক। তেওঁ সৈন্য বাহিনীৰ চাকৰিটো যোগদান কৰিছিল। তেওঁ এজন সাহিত্যিক হিচাপে আত্মপ্ৰকাশ কৰে। ১৯৫১ চনৰ পৰা চাৰিবছৰ কাল তেওঁ শিশু আলোচনী 'কাঁচিজোন'ৰ সম্পাদক আছিল। তেওঁ কবিতা, জীৱনী, উপন্যাস, শিশু-উপন্যাস আদি সাহিত্যৰ নানান দিশত মূল্যৱান অহিৰণা আগবঢ়ায়।

সাহিত্য

কবিতা পুথি

‘চাহাৰা’ (১৯৪৭),
‘নিস্তব্ধ, বিষাদ’ (১৯৭৪)

উপন্যাস

‘পৰী কুৱঁৱৰীৰ দেশত’ (১৯৫৫,)
'ৰাজদ্ৰোহী'
'মাটি আৰু সোণ'
'পুৱতি নিশাৰ অনামী তৰা'

শিশু সাহিত্য

‘কাঁচিজোন’ (আলোচনী)
‘পৰী কুৱঁৰীৰ দেশত’ (শিশু উপন্যাস,১৯৫৫)
'কুমাৰী জেবুন্নিচা'
'চোহৰাব ৰুস্তম'

বঁটা আৰু সন্মান

শিশু উপন্যাস ‘পৰী কুৱঁৰীৰ দেশত’ গ্ৰন্থৰ বাবে তেওঁ ৰাষ্ট্ৰপতিৰ পুৰস্কাৰ লাভ কৰে।

তথ্য উৎস

শ্ৰেণী:সাহিত্যিক
শ্ৰেণী:অসমীয়া কবি
মৃদু পদাৰ্থ

কোমল পদাৰ্থ ঘনীভূত পদাৰ্থ বিজ্ঞানৰ এটা ভাগ। কোমল পদাৰ্থক তাপীয় ক্ৰিয়া অথবা বল প্ৰয়োগ কৰি সলনি কৰিব পৰা যায়। কোমল পদাৰ্থৰ উদাহৰণৰ ভিতৰত জুলীয়া পদাৰ্থ, পলিমাৰ, ফেন, জেল, লিকুইড ক্ৰিষ্টেল ইত্যাদি অন্যতম। এই পদাৰ্থসমূহে কক্ষ তাপমাত্ৰাৰ(room temperature) সমান তাপশক্তিৰ জোখত এটা সৰ্বসাধাৰণ পদাৰ্থৰ অৱস্থা মানি চলে। এই তাপমাত্ৰাত কোৱাণ্টাম পৰিঘটনাসমূহ নগণ্য। পিয়েৰ গিলছ দি জিনিছক কোমল পদাৰ্থৰ জনক বুলি অভিহিত কৰা হয় আৰু তেওঁ ১৯৯১ চনত পদাৰ্থ বিজ্ঞানৰ নবেল বঁটা লাভ কৰিবলৈ সক্ষম হৈছিল।

কোমল পদাৰ্থৰ ক্ৰিয়া তথা ব্যৱহাৰ অনুমান কৰা কঠিন। কাৰণ, কোমল পদাৰ্থসমূহে স্বয়ংক্ৰিয়ভাবে মেছস্কপিক আকৃতি গ্ৰহণ কৰে, যিটো ক্ষুদ্ৰতম(microscopic) জোখতকৈ ডাঙৰ অথচ বৃহত্তম(macroscopic) আকৃতিতকৈ সৰু। এই মেছস্কপিক গঠনসমূহৰ বৈশিষ্ট্য আৰু ব্যৱহাৰে পদাৰ্থটোৰ মেক্ৰস্কপিক মাত্ৰাৰ ব্যৱহাৰ নিৰ্ণয় কৰে। ঘনীভূত পদাৰ্থৰ ক্ষেত্ৰত পদাৰ্থৰ সামূহিক ব্যৱহাৰ তথা ক্ৰিয়াৰ অনুমান কৰা সম্ভৱ কাৰণ অণুসমূহ তাত স্ফটিকাৰত(crystalline lattice) সুসজ্জিত হৈ থাকে আৰু মেছস্কপিক মাত্ৰাত কোনোধৰণৰ পৰিবৰ্তন নেদেখুৱায়।

ব্যৱহাৰ

কোমল পদাৰ্থৰ ব্যৱহাৰ হিচাপে এই পদাৰ্থসমূহ পেকেজিং সামগ্ৰী, ফেন, কাপোৰ ধোৱা ডিটাৰজেণ্ট, ৰং, লুব্ৰিকাণ্ট ইত্যাদি হিচাপে ব্যৱহৃত হয়।তাৰোপৰি তেজ, পেশী, গাখীৰ এইসমুহো কোমল পদাৰ্থ হিচাপে চিহ্নিত কৰা হৈছে।

শ্ৰেণী:পদাৰ্থ বিজ্ঞান
হৰিভক্ত কটুৱাল

হৰিভক্ত কটুৱাল এগৰাকী ভাৰতীয়-নেপালী কবি, সাহিত্যিক আৰু গীতিকাৰ আছিল।

জীৱনী

১৯৩৫ চনৰ ২ জুলাই তাৰিখে অসমৰ ডিব্ৰুগড়ত হৰিভক্ত কটুৱালে জন্মগ্ৰহণ কৰিছিল৷ ভাৰতত তেওঁ "প্ৰবাসী" ছদ্মনামেৰে কবিতা লিখিছিল। নেপালৰ ৰজা মহেন্দ্ৰৰ আমন্ত্ৰণ পোৱাৰ পিছত তেওঁ লিখা-মেলাৰ ওপৰত নিজৰ কেৰিয়াৰ গঢ়িবলৈ কাঠমাণ্ডুলৈ গুচি যায়৷

লিখন শৈলীৰ বাবে বিখ্যাত কটুৱালে ভিত্ৰী মাঞ্চে বোলনা খোজছা, য়ো জিন্দগী খৈ কে জিন্দগী, আৰু সম্ঝনাকে ধৰি বহুতো উল্লেখযোগ্য কবিতাপুথি প্ৰকাশ কৰে।

তেওঁ ভালেসংখ্যক গীতৰ কথাও লিখিছিল যিবোৰত বিশিষ্ট আৰু প্ৰবীণ নেপালী কণ্ঠশিল্পী নাৰায়ণ গোপাল, অম্বৰ গুৰুং আৰু অৰুণা লামাই কণ্ঠ নিগৰাইছে৷

১৯৮০ চনৰ ১০ ছেপ্টেম্বৰ তাৰিখে অসমত কটুৱালৰ মৃত্যু হয়। ব্ৰহ্মপুত্ৰ নৈৰ পাৰত তেওঁৰ অন্ত্যেষ্টিক্ৰিয়া সম্পন্ন কৰা হয়৷

২০১৫ চনত মুক্তি লাভ কৰিছিল কটুৱালৰ জীৱন সম্পৰ্কীয় তথ্যচিত্ৰ অনি হৰি ভক্ত ফৰকিয়েনন। ২০১৭ চনত তেওঁৰ ৮২তম জন্মবাৰ্ষিকীৰ বাবে তেওঁৰ কবিতাৰ আধাৰত সৰ্বনাম থিয়েটাৰত এখন নাটক মঞ্চস্থ কৰা হৈছিল। ২০২১ চনত ভাৰত-ভূটান সীমান্তৰ সমীপৰ জয়গাঁৱত কটুৱালৰ জীৱন্ত আকাৰৰ প্ৰতিমূৰ্তি স্থাপন কৰা হৈছিল৷

উল্লেখযোগ্য ৰচনাৰাজি

সম্ঝনা (গীতৰ সংকলন)
ভিত্ৰী মাঞ্চে বোলনা খোজছা
সুধা (চুটি-মহাকাব্য)
পূৰ্ব কিৰণ (কবিতা সংকলন)
য়ো জিন্দগী খাই কে জিন্দগী (কবিতা সংকলন)
বদনাম মেৰা য়ী আঁখাহাৰু (গীত আৰু কবিতা সংকলন)
ঐতিহাসিক কাহিনীসংগ্ৰহ (অন্যান্য সাহিত্যিকসকলৰ সহযোগত)
স্পষ্টিকৰণ
ম মৰেকো ছৈনা (নাটক)

লগতে চাওক

লীল বাহাদুৰ ছেত্ৰী
পিটাৰ জে. কাৰ্থক
ইন্দ্ৰ বাহাদুৰ ৰাই

তথ্য সংগ্ৰহ

অধিক পঢ়ক

শ্ৰেণী:মৃত ব্যক্তি
শ্ৰেণী:অসমৰ ব্যক্তি
শ্ৰেণী:নেপালী ভাষাৰ কবি
শ্ৰেণী:নেপালী ভাষাৰ সাহিত্যিক
শৰৎ ঋতু

শৰৎ ঋতু ( বা ) ছয় ঋতুৰ তৃতীয় ঋতু। ভাদ মাহৰ শেষ ভাগৰ পৰা আৰম্ভ হৈ সম্পূৰ্ণ আহিন আৰু কাতি মাহৰ প্ৰায় শেষলৈকে শৰৎ ঋতু অনুভূত হয়। ইংৰাজীত এই ঋতুক বা বোলে। উত্তৰ গোলাৰ্ধত ছেপ্টেম্বৰ মাহ আৰু দক্ষিণ গোলাৰ্ধত মাৰ্চ মাহৰ পৰা গ্ৰীষ্ম আৰু শীত কালৰ মধ্যৱৰ্তী ঋতু হিচাপে শৰৎ ঋতুৰ আগমন ঘটে। এই সময়ত দিন চুটি আৰু ৰাতি দীঘল হয়। পুৱাৰ ভাগলৈ সামান্য শীতৰ অনুভৱ হয়। দিনৰ প্ৰায় ভাগ সময়ত তাপমাত্ৰা নাতিশীতোষ্ণ। এই ঋতুত বৰষুণৰ পৰিমাণ কমে আৰু বতৰ ফৰকাল হয়। গছৰ  পাত সৰিবলৈ ধৰে। শেৱালি ফুল, বকুল ফুল আদি কেৱল শৰৎ কালত ফুলে। নদীৰ পাৰত কঁহুৱা বন ফুলা দেখা যায়। শৰৎ কালত ভাৰতত বিভিন্ন ধৰণৰ উৎসৱ-পাৰ্বন যেনে দুৰ্গা পূজা, লক্ষ্মী পূজা, দেৱালী, কালী পূজা আদি অনুষ্ঠিত হয়। এই সময়ত খেতিয়কৰ অভাৱ অনাটন হয়। অসমত এই সময়ত কাতি বিহু পালন কৰা হয়। প্ৰকৃতিৰ অপৰূপা ৰূপৰ বাবে শৰৎ ঋতুক ঋতু ৰাণী বুলি অভিহিত কৰা হয়।

তথ্যসূত্ৰ

শ্ৰেণী:ঋতু
তৰিণা পেটেল

তৰিণা পেটেল হৈছে দক্ষিণ আফ্ৰিকাৰ অভিনেত্ৰী, চলচিত্ৰ প্ৰযোজক, মডেল আৰু টেলিভিছন পৰিচালিকা। তেওঁ কেইপ টাউনত জন্ম গ্ৰহণ কৰি ডাৰ্বানত ডাঙৰ-দীঘল হৈছিল। তেওঁ অক্ষয় কুমাৰৰ ভূল ভুলৈয়া নামৰ ভৌতিক-কমেডি চলচ্চিত্ৰত অভিনয় কৰিছিল। লগতে, তেওঁ দক্ষিণ আফ্ৰিকাৰ দ্য ৰিয়েল হাউজৱাইভ্‌ছ অৱ জোহানেছবাৰ্গ চিৰিজতো অংশগ্ৰহণ কৰিছিল।

জীৱনী

তৰিণা পেটেল দক্ষিণ আফ্ৰিকাৰ কেপটাউনত জন্মগ্ৰহণ কৰে। তেওঁৰ শিক্ষাজীৱন ডাৰবান ছোৱালী মহাবিদ্যালয় আৰু ফ্ৰী ষ্টেট বিশ্ববিদ্যালয়ত সম্পন্ন হৈছিল।

কাৰিকৰী জীৱন

তৰিণা পেটেল ২০০৬ চনৰ পৰা চলচ্চিত্ৰ জগতত সক্ৰিয় হৈ আছে। তেওঁ বলীউডৰ কেইবাখনো জনপ্ৰিয় চলচ্চিত্ৰত অভিনয় কৰিছে। বিশেষকৈ ভূল ভুলৈয়া (২০০৭) চলচ্চিত্ৰত তেওঁৰ অভিনয় দৰ্শকৰ দ্বাৰা বিশেষভাবে প্ৰশংসিত হৈছিল।

ব্যক্তিগত জীৱন

২০০৯ চনত তৰিণা পাটেল ইকবাল শৰ্মাৰ সৈতে বিবাহপাশত আবদ্ধ হয়।

উল্লেখযোগ্য চলচ্চিত্ৰ

ভূল ভুলৈয়া (২০০৭)
দশ কাহিনয়াঁ (২০০৭)
কৰ্জ (২০০৮)
চতুৰ সিং টু ষ্টাৰ (২০১১)
ঢোল (২০০৭)

বাহ্যিক সংযোগ

IMDbত তৰিণা পাটেল
Twitterত তৰিণা পাটেল

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় মডেল
পান্না ধাই

পান্না ধাই বা ধাত্ৰী পান্না ষোড়শ শতিকাৰ ৰাণা সংগ্ৰাম সিংহৰ চতুৰ্থ পুত্ৰ দ্বিতীয় উদয় সিংহৰ ধাইমাক আছিল আছিল। তেওঁ আছিল খীচি জনগোষ্ঠীৰ

১৫৩৫ চনত ৰাণী কৰ্ণাৱতীয়ে জৌহৰ ব্ৰত ধাৰণ কৰাৰ পিছত উদয় সিংহক পান্নাৰ তত্বাৱধানত এৰি দিয়া হৈছিল। যেতিয়া উদয়ক তেওঁৰ খুৰাক বনবীৰে আক্ৰমণ কৰিছিল, তেতিয়া ধাত্ৰী পান্নাই তেওঁক বচাবলৈ নিজৰ পুত্ৰৰ প্ৰাণ আহুতি দিছিল।

জীৱনী

পান্না আছিল ৰাণা সংগ্ৰাম সিংহৰ পত্নী ৰাণী কৰ্ণাৱতীৰ ধাত্ৰী। ১৫৩১ চনত তেওঁৰ সংগ্ৰাম সিংহৰ দ্বিতীয় পুত্ৰ বিক্ৰমাদিত্যই তেওঁৰ ভাতৃ ৰাণা ৰতন সিংহ দ্বিতীয়ৰ পিছত সিংহাসনৰ উত্তৰাধিকাৰী হয়। তেওঁ অসভ্য আৰু অহংকাৰী হিচাপে পৰিচিত আছিল। ১৫৩৫ চনত চিতোৰক বাহাদুৰ শাহে আক্ৰমণ কৰাত ৰাণী কৰ্ণাৱতীয়ে চিতোৰ ৰক্ষাৰ বাবে সম্ভ্ৰান্ত আৰু সাধাৰণ সৈনিকক মাতি পঠিয়াইছিল। যুদ্ধৰ সময়চোৱাত সম্ভ্ৰান্তসকলে ৰাণা বিক্ৰম সিংহক বু্ন্দিৰ দূৰ্গত আবদ্ধ হৈ থাকিবলৈ বাধ্য কৰায়। দুৰ্ভাগ্যজনকভাৱে যুদ্ধত চিতোৰৰ পৰাজয় হয়। কিন্তু বাহাদুৰ শাহ যোৱাৰ লগে লগে ৰাজপুতসকলে চিতোৰ দূৰ্গ দখল কৰে। দুৰ্গটো পুনৰ ৰাজপুতৰ নিয়ন্ত্ৰণলৈ অহাত বিক্ৰমাদিত্যই শাসনভাৰ চম্ভালি ল’বলৈ বুন্দিৰ পৰা উভতি আহিল।

বাহাদুৰ শাহৰ হাতত পৰাজয় হোৱাৰ পিছতো বিক্ৰমাদিত্যৰ স্বভাৱৰ উন্নতি নহ’ল। যাৰ বাবে তেওঁ দৰবাৰত এজন সন্মানীয় মুখীয়ালক শাৰীৰিক নিৰ্যাতন চলাইছিল। এনে অৱস্থাত পৃথ্বীৰাজৰ এগৰাকী অৰাজপুত উপপত্নীৰ পুত্ৰ আৰু ৰাণা সংগ্ৰাম সিংহৰ ভতিজাক বনবীৰ ৰাজপ্ৰতিনিধি হৈ শাসনভাৰ চলায়। বনবীৰ এজন উচ্চাকাংক্ষী ব্যক্তি আছিল। ১৫৩৬ চনত তেওঁ বিক্ৰমাদিত্যক হত্যা কৰে। বনবীৰে সিংহাসনৰ উত্তৰাধিকাৰী নাবালক উদয় সিংহকো হত্যা কৰাৰ চেষ্টা চলায়। অৱশ্যে পান্নাক এনে পৰিস্থিতিৰ বিষয়ে সতৰ্ক কৰি দিয়া হৈছিল। পান্নাক সহায় কৰে ‘বাৰী’ সম্প্ৰদায়ৰ এগৰাকী মহিলাই, যিয়ে উদয় সিংহক চিতোৰৰ পৰা গোপনে উলিয়াই আনিছিল। আনহাতে পান্নাই উদয়ৰ ঠাইত নিজৰ পুত্ৰ চন্দনক শুৱাই ৰাখিলে। বনবীৰ আহিল উদয়ক বিচাৰি। তেওঁ পুতেক শুই থকা বিচনাখনলৈ আঙুলিয়াই দেখুৱালে। বনবীৰে উদয় বুলি পান্নাৰ পুত্ৰ চন্দনকে হত্যা কৰে। বনবীৰে দৰবাৰত বৈঠকৰ ব্যৱস্থা কৰি দুয়োজন উত্তৰাধিকাৰীৰ মৃত্যু হোৱা বুলি মুখীয়ালসকলক অৱগত কৰে আৰু নিজকে মেৱাৰৰ ৰাণা বুলি ঘোষণা কৰে। পান্না আৰু উদয় কুম্ভলগড়লৈ পলায়ন কৰে, য'ৰ ৰাজ্যপাল আছিল এজন মহেশ্বৰী মহাজন, আছা দেপুৰা। তেওঁ উদয়ক সুৰক্ষা প্ৰদান কৰিবলৈ সন্মত হয়।বছৰ। তেতিয়া উদয় সিংহৰ বয়স আছিল প্ৰায় ১৫ বছৰ।

যেতিয়া উদয় সিংহ জীয়াই থকাৰ উৰাবাতৰি বনবীৰৰ ওচৰ পায়গৈ, তেতিয়া বনবীৰে তেওঁক ভণ্ড বুলি অভিহিত কৰে। কিন্তু যিহেতু উদয় সিংহৰ বয়স তেতিয়া ১৫ বছৰ হৈছিল আৰু বুন্দিৰ পৰা অহা মাতৃৰ আত্মীয়ই তেওঁক চিনিব পাৰিছিল, সেয়েহে উদয় সিংহই মেৱাৰবাসীৰ অধিক সমৰ্থন লাভ কৰিবলৈ আৰম্ভ কৰে। ১৫৪০ চনত উদয় আৰু মেৱাৰৰ যথেষ্ট সৈন্যই সিংহাসন পুনৰ দখল কৰিবলৈ চিতোৰত প্ৰৱেশ কৰে। বনবীৰে এই আক্ৰমণ প্ৰতিহত কৰিবলৈ সৈন্যবাহিনী পঠিয়াইছিল যদিও তেওঁ পৰাজয় বৰণ কৰে। উদয় সিংহক ছিচোদিয়া বংশৰ দ্বাদশ ৰাণা হিচাপে অভিষিক্ত কৰা হয়। সেই বছৰতে তেওঁৰ জ্যেষ্ঠ পুত্ৰ তথা উত্তৰাধিকাৰী মহাৰাণা প্ৰতাপৰ জন্ম হয়।

উত্তৰাধিকাৰ

হৰ্ষদলাল শেখৰলাল মেহতাই ১৯৩৪ চনত বীৰংগনা পান্না নামেৰ এখন নিৰ্বাক চলচ্চিত্ৰ নিৰ্মাণ কৰে।
২০১৪ চনত ৰাজস্থানৰ মুখ্যমন্ত্ৰী বসুন্ধৰা ৰাজেই পান্না ধাইৰ নামেৰে এটা যাদুঘৰ উন্মোচন কৰে।
পশ্চিম উদয়পুৰৰ এখন নাৰ্চিং কলেজ আৰু এটা বঁটাৰ নাম তেওঁৰ নামেৰে নামকৰণ কৰা হৈছে।

তথ্যসূত্ৰ

শ্ৰেণী:ৰাজস্থানৰ ইতিহাস
শ্ৰেণী:ৰাজস্থানৰ ব্যক্তি
দ্য চাইনপ'ষ্ট

দ্য চাইনপ'ষ্ট (পূৰ্বতে দ্য ৱিকিপিডিয়া চাইনপ'ষ্ট)]]

সমল

দ্য চাইনপ'ষ্টত ৱিকিপিডিয়া, ৱিকিমিডিয়া ফাউণ্ডেচন আৰু অন্যান্য ৱিকিপিডিয়া সম্বন্ধীয় প্ৰকল্পৰ বিষয়ে লেখা প্ৰকাশ কৰা হয়। কাকতখন বিনামূলিয়াকৈ বিতৰণ কৰা হয়। পাঠকসকলে ই-মেইল যোগে বা ৱিকিপিডিয়া একাউণ্ট থাকিলে নিজৰ বাৰ্তা পৃ্ষ্ঠাৰ যোগে নতুন প্ৰকাশৰ জাননী লাভ কৰিব পাৰে।

আদৰণি

বিভিন্ন সময়ত দ্য নিউ য়ৰ্ক টাইমছ, ৱিকিপিডিয়া:দ্য মিচিং মেনুৱেল গ্ৰন্থ, ফৰ্চুন, দ্য ৰেজিষ্টাৰ আদিত দ্য চাইনপ'ষ্টক "মক্ড আপ নিউজপেপাৰ", "ইফ য়ু এক্সপেক্ট টু কণ্টিনিউ এডিটিং এট ৱিকিপিডিয়া ফৰ এনি লেংঠ অৱ টাইম, বাই অল মিন্স চাবস্ক্ৰাইব টু দ্য ৱিকিপিডিয়া চাইনপ'ষ্ট", "ৱিকিপিডিয়াজ ইন্সাইডাৰ নিউজপেপাৰ", "ৱিকিপডিয়াজ অউন প্লাকি নিউজলেটাৰ" আদি আখ্যা দিয়া হৈছে।

তথ্য সংগ্ৰহ

শ্ৰেণী:ৱিকিপিডিয়া
শ্ৰেণী:বাতৰি কাকত
যুদ্ধ

]]
যুদ্ধ হৈছে ৰাষ্ট্ৰ, চৰকাৰ, সমাজ বা ভাড়াতীয়া, বিদ্ৰোহী আদি অৰ্ধসামৰিক গোটৰ মাজত হোৱা তীব্ৰ সশস্ত্ৰ সংঘাত। সাধাৰণতে নিয়মীয়া বা অনিয়মিত সামৰিক শক্তি ব্যৱহাৰ কৰি অত্যধিক হিংসা, আক্ৰমণাত্মকতা, ধ্বংস আৰু মৃত্যুৰ হাৰ।

উদ্ধৃতিসমূহ

আপোনাৰ লৰ্ডশ্বিপক আঙুলিয়াই দিয়াটো মোৰ বাবে অতিৰিক্ত হ'ব যে এইটো যুদ্ধ।
চাৰ্লছ ফ্ৰান্সিছ এডামছ ছিনিয়ৰ, আমেৰিকান গৃহযুদ্ধৰ সময়ত আমেৰিকা আৰু ব্ৰিটেইনৰ মাজত কূটনৈতিক উত্তেজনাৰ সময়ছোৱাত আৰ্ল ৰাছেললৈ প্ৰেৰণ কৰা; গ্ৰেট ব্ৰিটেইনৰ বিৰুদ্ধে দাবী সম্পৰ্কীয় চিঠিপত্ৰ, vol. ২ (ৱাশ্বিংটন, ডি.চি., ১৮৭০), পৃ. ৩৬৫

এয়া যুদ্ধ। "ভাল যুদ্ধ"ৰ কথা শুনিছেনে? ভাল যুদ্ধৰ কথা কোনেও শুনা নাই বুলি ভাবো। এইটো এটা যুদ্ধ, য'ত সদায় হতাহতি থাকে, সদায় নিৰীহ মানুহ থাকে, যিকোনো প্ৰকাৰে মানুহক হত্যা কৰা হয়, কোনেও ক'ব নোৱাৰে কেনেকৈ...
বাছাৰ আল আছাদ, Interview with Bill Neely, NBC News (July 2016)

তেওঁলোকে যুদ্ধলৈ মানুহ পঠিয়াইছিল, কিন্তু তেনে কোনো লোক ঘূৰি নাহিল; আৰু ঘৰলৈ, তেওঁলোকক আদৰিবলৈ, এটা কলহত ছাই আনিছিল।
ইস্কিলাছ, আগামেমনন, ll. ৪২৩–৪৫ (tr. ফিলিপ ভেলাকট, ১৯৫৬; পুনৰীক্ষণ ১৯৫৯)

মোৰ কবিতাটো যুদ্ধৰ ঘোষণা, পৰাজয়ৰ নহয়। ই এজন পৰাজিত সৈনিকৰ হতাশাজনক চিঞৰ নহয়, এজন যোদ্ধাৰ জয়ী হোৱাৰ ইচ্ছাহে। ই হতাশাৰ শোকময় কণ্ঠ নহয়, বিজয়ৰ উল্লাসিত চিঞৰ।
নিউয়ৰ্ক ৭ ছেপ্টেম্বৰ, ২০০০ - এছিয়া ছ'চাইটিৰ বাৰ্ষিক ৰাতিৰ আহাৰ, অটল বিহাৰী বাজপায়ী।

মানুহৰ দুই বাহু মজবুত আৰু কঠিন জগতৰ সংগ্ৰামত, সদায় বন্ধনৰ পৰা মুক্ত; যুদ্ধ আৰু সংঘাতৰ সকলো উগ্ৰ কৰ্মত তেওঁ সকলোতে মুক্ত, বজ্ৰপাতৰ দৰে।
ৰবীন্দ্ৰনাথ ঠাকুৰ - সোণালী নাও, সোণালী বান্ধনি। ১৮৯৩ চন (পৃষ্ঠা ২৯)।
কোনো যুদ্ধই অনাকাংক্ষিত বা ‘আকস্মিক’ নহয়। যিটো প্ৰায়ে অনাকাংক্ষিত হয় সেয়া হ’ল যুদ্ধৰ দৈৰ্ঘ্য আৰু ৰক্তাক্ততা।
জিঅ'ফ্ৰে ব্লেনি, দ্যা কজেচ অফ ৱাৰ (১৯৭৩)

মিছা কথাৰে যদি যুদ্ধ আৰম্ভ কৰিব পৰা যায়, তেন্তে সত্যৰ দ্বাৰা বন্ধ কৰিব পৰা যায়।
জুলিয়ান আছাঞ্জ, ছেম কাৰ্লাইনাৰত উদ্ধৃত "Fate of Anti-War Journalism Lies in Upcoming Assange Hearings", Common Dreams (October 22, 2021)
ছেৰেনা মেকেচি

ছেৰেনা ই মেকেচি (জন্ম ১৯৬২), পোছাকী নাম এলেক্স মাৰ্উড, লণ্ডনত বাস কৰা এগৰাকী ব্ৰিটিছ ঔপন্যাসিক আৰু সাংবাদিক।

শিক্ষা আৰু কেৰিয়াৰ

১৯৬২ চনত অক্সফৰ্ডশ্বাৰৰ প্ল’ফলিত জন্মগ্ৰহণ কৰা ছেৰেনা মেকেছি স্কটছত জন্মগ্ৰহণ কৰা অক্সফৰ্ডৰ সামৰিক ইতিহাসবিদ পিয়ৰ্ছ মেকেচিৰ কন্যা। ঔপন্যাসিক মাৰ্গাৰেট কেনেডীৰ মাতৃৰফালৰপৰা আৰু লিওনোৰা ষ্টাৰ আৰু ড’ৰথী ৰিভাৰ্ছৰ শিল্পী-লেখক চাৰ্লি মেকেচিৰ সম্পৰ্কীয় ভনীয়েক আৰু অক্সফৰ্ডশ্বাৰ/গ্ল'চেষ্টাৰশ্বাইৰ সীমান্তত ডাঙৰ-দীঘল হৈছিল আৰু অক্সফৰ্ডত স্কুললৈ গৈছিল আৰু অক্সফৰ্ডৰ মানচেষ্টাৰ কলেজৰপৰা ইংৰাজী সাহিত্যত লণ্ডন বিশ্ববিদ্যালয়ৰ ডিগ্ৰী লাভ কৰিছিল।

মেকেচীয়ে ইয়াৰ আগতে কাৰ্যালয়ত, ইংৰাজী শিক্ষয়িত্ৰী হিচাপে আৰু ঘৰে ঘৰে বিক্ৰীৰ ক্ষেত্ৰত বিভিন্ন ধৰণে কাম কৰিছিল, যিদৰে তেওঁ ২০০০ চনত এজন সাক্ষাৎকাৰ গ্ৰহণকাৰীক কৈছিল: "মই টিভি লিষ্টিং পেজত চেক্ৰেটাৰীৰ বাবে কভাৰ কৰিবলৈ টেম্প হিচাপে দ্য ইণ্ডিপেণ্ডেণ্টত উপস্থিত হৈছিলোঁ... দুসপ্তাহমানৰ বাবে, উপলব্ধি কৰিছিলোঁ যে মই ভাল পোৱা ক’ৰবাত বিচাৰি পাইছোঁ আৰু কেনেবাকৈ কেতিয়াও যোৱা নাছিলোঁ.... মই ভাবোঁ মই কৰা প্ৰথম লিখাটো আছিল উইকেণ্ড টিভি স্প্ৰেডত সৰু সৰু পটেড চিনেমাৰ প্ৰিভিউ।" আচলতে কোনোবাই প্ৰথম কথাটো লক্ষ্য কৰা যেন লাগিছিল যে মই লিখা এটা সৰু দৈনিক বাৰ ৰিভিউ আছিল যেতিয়া কাকতখনত লণ্ডনৰ পৰিপূৰক আছিল।" ১৯৯৭ চনৰ ভিতৰত তেওঁ এগৰাকী নিয়মীয়া স্তম্ভলেখক আছিল।

সৰুতে ছেৰেনা মেকেছি আছিল এগৰাকী আগ্ৰহী পৰিব্ৰাজক। তেওঁ মাল্টাক পৃথিৱীৰভিতৰত প্ৰিয় ঠাই বুলি অভিহিত কৰিছে। প্ৰকাশৰ লগে লগে ই ছাণ্ডে টাইমছৰ শীৰ্ষ দহৰ ভিতৰত পৰে। তেতিয়াৰপৰাই তেওঁ ভাৰ্চু (২০০০), চিম্পলি হেভেন (২০০২), আৰু হোল্ড মাই হেণ্ড (২০০৮) প্ৰকাশ কৰে।

২০১২ চনত তেওঁ মানসিক থ্ৰিলাৰ দ্য উইকেড গাৰ্লছ প্ৰকাশৰ লগে লগে "এলেক্স মাৰ্উড" ছদ্মনাম গ্ৰহণ কৰে যিখন ব্ৰিটেইনত মুখৰপৰা মুখলৈ বেষ্টচেলাৰ হৈ পৰে, আৰু ১৭টা ভাষালৈ অনুবাদ কৰা হয়। ২০১৩ চনত ষ্টিফেন কিঙৰ এণ্টাৰটেইনমেণ্ট উইকলিৰ "এই বছৰ পঢ়া দহখন শ্ৰেষ্ঠ কিতাপ"ৰ তালিকাত অন্তৰ্ভুক্ত হৈছিল আৰু একে বছৰতে আইটিডব্লিউ বঁটাৰ বাবে চৰ্টলিষ্ট কৰা হৈছিল। ২০১৪ চনত এই কিতাপখনে এডগাৰ এলান প’ বঁটা (শ্ৰেষ্ঠ পেপাৰবেক অৰিজিনেল) লাভ কৰাৰ লগতে আমেৰিকাত মেকাভিটি বঁটা আৰু এণ্টনি বঁটাৰ বাবেও চৰ্টলিষ্ট কৰা হৈছে। ইয়াৰ অনুসৰণমূলক ছবি দ্য কিলাৰ নেক্সট ড'ৰ ২০১৪ চনত প্ৰকাশ পায় আৰু তাৰ পিছত ২০১৬ চনত দ্য ডাৰ্কেষ্ট ছিক্ৰেট প্ৰকাশ পায়।

ৱৰ্ক অৱ মেকেচিৰ ১৯টা ভাষালৈ অনুবাদ কৰা হৈছে। তেওঁৰ প্ৰশংসা কৰা লেখকসকলৰ ভিতৰত আছে কাৰ্ট ভনেগুট, চি এছ লুইচ
(নাৰ্নিয়া ধাৰাবাহিক), জন ডনে, আৰু "অন্য" এলিজাবেথ টেইলৰ (এঞ্জেল)।

তথ্যসূত্ৰ

শ্ৰেণী:সাহিত্যিক
শ্ৰেণী:বৃটিছ মহিলা
শ্ৰেণী:সাংবাদিক
জয়পাল

জয়পাল (১০৭৫-১১০০) কামৰূপ ৰাজ্যৰ পাল বংশ (কামৰূপ) (৯০০–১১০০)ৰ সময়ত এজন শাসক আছিল।
বোগৰা জিলাৰ ছিলিমপুৰত প্ৰহস নামৰ এজন ব্ৰাহ্মণৰ প্ৰসতি মন্দিৰ, বাগিছা সৃষ্টি, আৰু টেংক খনন সম্পৰ্কে পোৱা শিলালিপিত উল্লেখ আছে।

তথ্যসূত্ৰ
খেলা হবে

]]য়ে এই শ্লোগানটি ব্যৱহাৰ কৰে
খেলা হবে বাংলাদেশ আৰু ভাৰতৰ বিশেষকৈ পশ্চিম বংগ আৰু অসমত বাংলা ভাষাৰ জনপ্ৰিয় ৰাজনৈতিক শ্লোগান। ইয়াৰ ইংৰাজী অনুবাদ হয় "দ্যা গেম ইজ অন।" এই শ্লোগানটো প্ৰথমে জনপ্ৰিয় কৰিছিল বাংলাদেশী ৰাজনীতিবিদ ছামিম ওছমানে।

ব্যৱহাৰ

বাংলাদেশত

আৱামী লীগ তথা জাতীয় সংসদৰ সদস্য ছামিম ওছমান ২০১৩ চনত প্ৰথমবাৰৰ বাবে "খেলা হোবে" শ্লোগান ব্যৱহাৰ কৰিছিল। বাংলাদেশ জাতীয়তাবাদী দল আৰু বাংলাদেশ জামাত-ই-ইছলামীৰ নেতৃত্বত চলা আন্দোলনৰ প্ৰেক্ষাপটত দশম ৰাষ্ট্ৰীয় বিধানসভা নিৰ্বাচনৰ প্ৰাকক্ষণত তেওঁ এই শ্লোগান দিছিল।

২০২২ চনৰ ২৭ আগষ্টতো তেওঁ এই শ্লোগান ব্যৱহাৰ কৰিছিল। ২০২২ চনৰ ১৬ জুলাইত আৱামি লীগৰ সাধাৰণ সম্পাদক তথা জাতীয় সংসদৰ সদস্য ওবাইদুল কোৱাডাৰেও নিৰ্বাচনৰ বাটত বাংলাদেশ জাতীয়তাবাদী দলক আহ্বান জনাবলৈ এই শ্লোগান ব্যৱহাৰ কৰে। তাৰ পিছত ১৭ আগষ্টত ২০০৫ চনৰ বাংলাদেশ বোমা বিস্ফোৰণ দিৱস উপলক্ষ্য্য্যে আয়োজন কৰা এক সমাৱেশত, ২৯ অক্টোবৰত ঢাকাত পিছত ওবাইদুল কোৱাডাৰক সংসদত বিৰোধী দলৰ একাংশ সদস্যই "খেলা হোবে" শ্লোগান ব্যৱহাৰ কৰাৰ বাবে সমালোচনা কৰে। সমালোচনাৰ উত্তৰত তেওঁ কয় যে "খেলা হোবে" এটা ৰাজনৈতিক শ্লোগান আৰু ইয়াৰ ব্যৱহাৰে গণতন্ত্ৰক উলংঘা নকৰে।

ভাৰতত

২০২১ চনৰ পশ্চিম বংগ বিধানসভাৰ নিৰ্বাচনত সৰ্বভাৰতীয় তৃণমূল কংগ্ৰেছে (এআইটিচি বা টিএমচি) নিজৰ বেচৰকাৰী নিৰ্বাচনী গীত খেলা হোবে (দ্যা গেম ইজ অন)ৰ জৰিয়তে যুঁজাৰু মনোভাবৰ ব্যৱহাৰ কৰিছিল যিটো পিছলৈ ভাঙা পায়ে খেলা হোবে (ভঙা ভৰিৰ সৈতেও খেলা হ'ব) শ্লোগানলৈ সংশোধন কৰা হৈছিল। পশ্চিম বংগ ৰাজ্যত এই গীতটো ইমানেই ভাইৰেল হৈছিল যে, আনকি বিজেপিৰ কেডাৰসকলেও দলীয় চৰকাৰী শ্লোগান আৰ নয় অন্যায় (আৰু অন্যায় নহয়) আৰু সোণাৰ বাংলা (সোণৰ বংগ) শ্লোগানৰ পৰিৱৰ্তে খেলা হোবে শ্লোগান ব্যৱহাৰ কৰিছিল যেতিয়ালৈকে নৰেন্দ্ৰ মোদীয়ে ইয়াক নাকচ কৰা নাছিল। তৃণমূল কংগ্ৰেছে নিৰ্বাচনী প্ৰচাৰত ব্যৱহাৰ কৰা ‘খেলা হোবে’ (খেল চলি আছে) অতি সফল বুলি প্ৰমাণিত হ’ল। দেবাংশু ভট্টাচাৰ্য, তৃণমূলৰ মুখপাত্ৰ তথা তৃণমূল যুৱ কংগ্ৰেছৰ সাধাৰণ সম্পাদক, 'খেলা হোবে' শীৰ্ষক এটা গীত ৰচনা কৰিছিল যিটো ৭ জানুৱাৰীত ছ'চিয়েল মিডিয়াত আপলোড কৰা হৈছিল আৰু পিছলৈ ইয়াৰ ডিজে সংস্কৰণ ইণ্টাৰনেটত ভাইৰেল হৈছিল।

২০২১ চনৰ নিৰ্বাচনত জয়লাভ কৰাৰ পাছত টিএমচি দলৰ কৰ্মীসকলে 'পাৰ্টি হ'ব' শ্লোগান ব্যৱহাৰ কৰি উদ্‌যাপন কৰে আৰু খেলা হোবে গীতত নৃত্য কৰে।

খেলা হোবেৰ জনপ্ৰিয় শ্লোগানৰ পৰিপ্ৰেক্ষিতত মমতা বেনাৰ্জীয়ে ঘোষণা কৰে যে, তেওঁৰ দলে ১৬ আগষ্ট(১৯৮০ চনৰ সেইদিনা ইষ্ট বেংগল এফ চি আৰু মোহন বাগান এ চিৰ সমৰ্থকসকলে ২টা প্ৰতিদ্বন্দ্বী ফুটবল ক্লাবৰ মাজত সংঘৰ্ষ হৈছিল, যাৰ ফলত ১২ জন সমৰ্থকৰ মৃত্যু হৈছিল, যাৰ ফলত বাঙালী লোকৰ ফুটবলৰ প্ৰতি থকা আকৰ্ষণৰ ইংগিত পোৱা গৈছিল)ৰ দিনটো খেলা হোবে দিবস হিচাপে পালন কৰিব, যিটো বিজেপিয়ে ডাইৰেক্ট একচন ডেৰ সৈতে সংযোগ কৰিবলৈ চেষ্টা কৰিছিল। 'খেলা হোবে দিভাছ' পৰিকল্পনা অনুসৰি উদ্‌যাপন কৰা হৈছিল। মমতা বেনাৰ্জীয়ে খেলা হোবে নামৰ চৰকাৰী আঁচনি এখনো আৰম্ভ কৰে যাৰ অধীনত সমাজৰ অৰ্থনৈতিকভাৱে দৰিদ্ৰ শ্ৰেণীৰ মাজত ক্ৰীড়াৰ প্ৰচাৰৰ বাবে ৰাজ্যৰ ২৫,০০০ ক্ৰীড়া ক্লাবক বিনামূলীয়া ফুটবলৰ সমান্তৰালভাৱে ৫,০০,০০০ টকাৰ অনুদান বিতৰণ কৰা হয়।

এই শ্লোগানৰপৰা অনুপ্ৰাণিত হৈ উত্তৰ প্ৰদেশৰ ৰাজনৈতিক দল সমাজবাদী পাৰ্টি আৰু সুহেলদেৱ ভাৰতীয় সমাজ পাৰ্টিয়ে 'খাড়েদা হবে' শ্লোগান ব্যৱহাৰ কৰে।

অন্যান্য

২০২১ চনৰ নৱেম্বৰ মাহত কলকাতাই অন্ধসকলৰ বাবে খেলা হোবে নামৰ প্ৰথমখন ফুটবল প্ৰতিযোগিতা আয়োজন কৰে।

খেলা হোবে থিমৰ ওপৰত দুৰ্গা পূজাৰ পণ্ডল সৃষ্টি কৰা হৈছিল।

তথ্যসূত্ৰ

শ্ৰেণী:শ্লোগান
ভাৰত ৰাষ্ট্ৰ সমিতি

ভাৰত ৰাষ্ট্ৰ সমিতি পূৰ্বতে তেলেংগানা ৰাষ্ট্ৰ সমিতি (চমুকৈ TRS) নামেৰে জনাজাত, ভাৰতীয় ৰাজনৈতিক দল যিটো তেলেংগানা ৰাজ্যত প্ৰধানকৈ সক্ৰিয়। ২০০১ চনৰ ২৭ এপ্ৰিলত কে চন্দ্ৰশেখৰ ৰাওৰ দৰে ইয়াক প্ৰতিষ্ঠা কৰা হৈছিল, হায়দৰাবাদক ৰাজধানী হিচাপে লৈ এখন পৃথক তেলেংগানা ৰাজ্য গঠনৰ কাৰ্যসূচীৰে। তেলেংগানাক ৰাজ্যৰ অধিকাৰ প্ৰদানৰ বাবে স্থায়ী আন্দোলন চলোৱাত ই গুৰুত্বপূৰ্ণ ভূমিকা পালন কৰিছে।

ইতিহাস

২০০১ চনৰ ২৭ এপ্ৰিলত ৰাওৱে তেলেগু দেশম পাৰ্টিৰ উপ অধ্যক্ষ পদৰ পৰা পদত্যাগ কৰে। তেওঁৰ মতামত আছিল যে অবিভক্ত অন্ধ্ৰ প্ৰদেশ ৰাজ্যৰ ভিতৰত তেলেংগানাৰ লোকসকলৰ বিৰুদ্ধে শুদ্ধভাৱে বৈষম্য কৰা হৈছে। ফলস্বৰূপে ৰাওৱে যুক্তি দিছিল যে কেৱল এখন সুকীয়া তেলেংগানা ৰাজ্য গঠনেহে জনসাধাৰণৰ দুৰ্দশা দূৰ কৰিব পাৰিব। সেই অনুসৰি কেচিআৰে ২০০১ চনৰ এপ্ৰিল মাহত হায়দৰাবাদৰ জালা দ্ৰুশ্যামত তেলেংগানাৰ ৰাজ্যিক স্থান লাভৰ উদ্দেশ্যেৰে তেলেংগানা ৰাষ্ট্ৰ সমিতি (টিআৰএছ) পাৰ্টি প্ৰতিষ্ঠা কৰে। দল গঠনৰ ষাঠি দিনৰ ভিতৰতে দলটোৱে প্ৰথমে ছিদ্দিপেটৰ ​​এক তৃতীয়াংশ আৰু জিলা পৰিষদ টেৰিটৰিয়েল সমষ্টিৰ এক চতুৰ্থাংশ আৰু এক চতুৰ্থাংশ জিলা পৰিষদ টেৰিটৰিয়েল সমষ্টিৰ (জেডপিটিচি) দল গঠনৰ ষাঠি দিনৰ ভিতৰতে জয়লাভ কৰে।

তথ্য সংগ্ৰহ
ললিতা

ললিতা ব্ৰজেন বৰুৱা পৰিচালিত ১৯৭২ চনত মুক্তি পোৱা এখন ক’লা-বগা অসমীয়া বোলছবি। চৌধুৰী চলচ্চিত্ৰ প্ৰতিষ্ঠানৰ বেনাৰত ছবিখন প্ৰযোজনা কৰিছে অপূৰ্ব চৌধুৰীয়ে। কাহিনী আৰু চিত্ৰনাট্য ব্ৰজেন বৰুৱাৰ। সঙ্গীত ৰমেন বৰুৱাৰ।

কাহিনীৰ সাৰাংশ

আঁহতগুৰি গাঁৱত ললিতাৰ সৈতে চিনাকি হৈছিল শিৱসাগৰৰ সমাজকৰ্মী ৰাজেন চৌধুৰীৰ। প্ৰলোভনত ভোল গৈ ললিতাই চৌধুৰীৰ ওচৰত সকলো সমৰ্পন কৰিলে। তাই ভাবিছিল চৌধুৰীয়ে তাইক বিয়া কৰাব। চাৰিমাহ পিছত তাইক ল’ৰা এটাৰ লগত গুৱাহাটীলৈ পঠিয়াই দিলে। গুৱাহাটীলৈ গৈ তাই নিজৰ বিপদৰ কথা বুজিব পাৰিলে। ঘটনাক্ৰমে তাই গৈ উপস্থিত হ’ল সমাজৰ সকলোৱে বেয়া মানুহ বুলি ভবা আফজল আলীৰ ঘৰত। আফজলে ভনীয়েকৰ মৰ্যাদাৰে তাইক আশ্ৰয় দিলে। তাইৰ নতুন নাম হ’ল মৃণালিনী। আফজলৰ ঘৰতে তাই এটি কন্যা সন্তান জন্ম দিলে। নাম থলে চন্দনা।

তথ্য উৎস

বাহ্যিক সংযোগ

হাঙ্গামা ডট কমত ললিতাৰ গীত শুনক
মেক্সপ্লেয়াৰত সম্পূৰ্ণ ললিতা ছবিখন

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭২ বৰ্ষৰ চলচ্চিত্ৰ
২০ আগষ্ট

এইদিনটোত ঘটা কেইটামান উল্লেখযোগ্য ঘটনা-

ঘটনাৱলী

১৮২৮ - কলকাতাত ব্ৰাহ্ম সমাজ প্ৰতিষ্ঠা হয়।
১৮৯৭ - ইংৰাজ বিজ্ঞানী ছাৰ ৰনাল্ড ৰছে মেলেৰিয়া ৰোগৰ বীজাণু যে মহৰ দ্বাৰা সংক্ৰমিত হয় সেই কথা আৱিষ্কাৰ কৰে।
১৯২১ - কেৰেলাত ইংৰাজৰ বিৰুদ্ধে মালাবাৰ বিদ্ৰোহ (মোপলাহ হিংসা)আৰম্ভ হয়।
১৯৭৪ - ফখৰুদ্দিন আলি আহমেদ ভাৰতৰ সৰ্বোচ্চ পদবী ৰাষ্ট্ৰপতি পদত অধিষ্ঠিত হয়।
১৯৯১ - এষ্টোনিয়াই পূৰ্ণ স্বাধীনতা লাভ কৰে।
১৯৯৫ - ফিৰোজাবাদত পুৰুষোত্তম এক্সপ্ৰেছ আৰু কালিন্দী এক্সপ্ৰেছৰ মাজত ৰে'ল দূৰ্ঘটনা হৈ ৩৫৮ জন লোক নিহত হৈছিল।
২০১৩ - উত্তৰ-পূৱ ভাৰতৰ প্ৰথমটো ভ্ৰাম্যমাণ ছবি ঘৰ আইদেউ টকীজ আইদেউ সন্দিকৈৰ স্মৃতিত স্থাপন কৰা হয়।

জন্ম

১৯০১ - কোৱাশ্বিমোডো, ইটালীৰ সাহিত্যক। ১৯৫৯ চনত তেওঁ সাহিত্যৰ নোবেল বঁটা লাভ কৰিছিল।
১৯৩৪ - ভৱপ্ৰসাদ চলিহা, গুৱাহাটী বিশ্ববিদ্যালয়ৰ অসমীয়া বিভাগৰ প্ৰাক্তন মুৰব্বী অধ্যাপক, শ্ৰীমন্ত শঙ্কৰদেৱ সঙ্ঘৰ প্ৰাক্তন উপ-পদাধিকাৰ।
১৯৪১ - উমা চক্ৰৱৰ্তী, ভাৰতীয় ইতিহাসবিদ আৰু চলচ্চিত্ৰ-নিৰ্মাতা৷
১৯৪৩ - প্ৰফুল্ল চন্দ্ৰ বৰা, অসমীয়া ঔপন্যাসিক আৰু জীৱনীকাৰ।
১৯৪৪ - ৰাজীৱ গান্ধী, ভাৰতৰ প্ৰাক্তন প্ৰধান মন্ত্ৰী।
১৯৪৬ - অপৰ্ণা মহন্ত, অসমৰ নাৰীবাদী সাহিত্যিক, শিক্ষাবিদ আৰু গৱেষক৷
১৯৪৬ - এন আৰ নাৰায়ণ মূৰ্তি, ব্যৱসায়ী, ইনফ'চিছ (Infosys)ৰ প্ৰতিষ্ঠাপক।
১৯৭৬ - ৰণদীপ হুদা, বলীউডৰ অভিনেতা।
১৯৮৬ - টানিয়া শচদেৱ, ভাৰতীয় মহিলা দবা খেলুৱৈ।
১৯৯২ - ডেমি ল'ভাট', আমেৰিকাৰ জনপ্ৰিয় গায়িকা আৰু হলীউডৰ অভিনেত্ৰী।

মৃত্যু

১৮৫৪ - ফ্ৰেইড্ৰিক ৱিলহেম্ জোছেফ স্কেলিং, জাৰ্মান দাৰ্শনিক।
১৯১৫ - কাৰ্লোছ ফিনলেই, কিউবাৰ মহামাৰী বিশেষজ্ঞ আৰু বিজ্ঞানী, পীত জ্বৰৰ (Yellow Fever) গৱেষণাৰ বাবে বিখ্যাত।
১৯১৫ - প'ল এৰ্লিক (ইংঃ Paul Ehrlich), নোবেল বিজয়ী জাৰ্মান চিকিৎসা বিজ্ঞানী।
১৯১৭ - এডল্ফ ভন বেইয়াৰ (ইংঃ Adolf von Baeyer), নোবেল বিজয়ী জাৰ্মান ৰসায়ন বিজ্ঞানী।
১৯৭৪ - মাগদা চোনজা, অষ্ট্ৰিয়ান অভিনেত্ৰী, মাতা হাৰি বোলছবিৰ বাবে বিখ্যাত।
১৯৯১ - গোপীনাথ মহান্তি, জ্ঞানপীঠ আৰু পদ্মবিভূষণ বঁটা বিজয়ী ওড়িয়া সাহিত্যক। (মৃত্যু: ২০ এপ্ৰিল, ১৯১৪)
২০০১ - ফ্ৰেড হ'য়ল, জ্যোতিৰ্বিজ্ঞানী।
২০১৭ - জেৰী লুইছ, ইডিয়ট হিচাপে খ্যাত হলীউডৰ কৌতুক অভিনেতা।

দিৱস

সদ্ভাৱনা দিৱস।
বিশ্ব মহ (Mosquito) দিৱস।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:আগষ্ট
শ্ৰেণী:ইংৰাজী বৰ্ষপঞ্জীৰ দিন
চিত্ৰ-ভাগৱত

শ্ৰেণী:হৰিনাৰায়ণ দত্তবৰুৱাৰ সাহিত্যকৰ্ম
শ্ৰেণী:জীৱনী
শ্ৰেণী:শংকৰদেৱৰ সাহিত্যকৰ্ম
শ্ৰেণী:অসমীয়া গ্ৰন্থ